สรุปภาวะตลาดต่างประเทศวานนี้
สรุปภาวะตลาดต่างประเทศประจำวันที่ 5 ต.ค.59
6 ต.ค. 2559

ดัชนีดาวโจนส์ตลาดหุ้นนิวยอร์กปิดพุ่งขึ้น เมื่อคืนนี้ (5 ต.ค.) เนื่องจากราคาน้ำมันดิบที่ทะยานขึ้นกว่า 2% ได้ช่วยหนุนหุ้นกลุ่มพลังงานดีดตัวขึ้น นอกจากนี้ ตลาดยังได้รับปัจจัยบวกจากข้อมูลเศรษฐกิจที่แข็งแกร่งของสหรัฐ ซึ่งรวมถึงดัชนีภาคบริการที่ทำสถิติขยายตัวติดต่อกันยาวนานเป็นเดือนที่ 80
ดัชนีเฉลี่ยอุตสาหกรรมดาวโจนส์ปิดที่ 18,281.03 จุด พุ่งขึ้น 112.58 จุด หรือ +0.62% ดัชนี NASDAQ ปิดที่ 5,316.02 จุด เพิ่มขึ้น 26.36 จุด หรือ +0.50% ดัชนี S&amp;P500 ปิดที่ 2,159.73 จุด เพิ่มขึ้น 9.24 จุด หรือ +0.43%
 
ตลาดหุ้นยุโรปปิดปรับตัวลง เมื่อคืนนี้ (5 ต.ค.) เนื่องจากนักลงทุนยังคงวิตกกังวลเกี่ยวกับกระแสคาดการณ์ที่ว่า ธนาคารกลางยุโรป (ECB) อาจปรับลดวงเงินในการซื้อพันธบัตรตามมาตรการผ่อนคลายเชิงปริมาณ (QE) 
ดัชนี Stoxx Europe 600 ปรับตัวลง 0.6% ปิดที่ 344.20 จุด
ดัชนี CAC-40 ตลาดหุ้นฝรั่งเศสปิดที่ 4,489.95 จุด ลดลง 13.14 จุด หรือ -0.29% ดัชนี DAX ตลาดหุ้นเยอรมันปิดที่ 10,585.78 จุด ลดลง 33.83 จุด หรือ -0.32% ดัชนี FTSE 100 ตลาดหุ้นลอนดอนปิดที่ 7,033.25 จุด ลดลง 41.09 จุด หรือ -0.58%
 
ตลาดหุ้นลอนดอนปรับตัวลดลง เมื่อคืนนี้ (5 ต.ค.) เนื่องจากนักลงทุนเทขายทำกำไรหลังจากที่ทำสถิติปรับตัวเพิ่มขึ้น 2 วันติดต่อกัน อย่างไรก็ตาม การพุ่งขึ้นของหุ้นกลุ่มธนาคารได้ช่วยสกัดแรงลบในตลาด
ดัชนี FTSE 100 ปิดปรับตัวลง 41.09 จุด หรือ 0.58% แตะที่ 7,033.25 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้น เมื่อคืนนี้ (5 ต.ค.) หลังจากที่สำนักงานสารสนเทศด้านการพลังงานของรัฐบาลสหรัฐ (EIA) เปิดเผยว่า สต็อกน้ำมันดิบของสหรัฐร่วงลงติดต่อกัน 5 สัปดาห์ สวนทางนักวิเคราะห์ที่คาดว่าจะเพิ่มขึ้น
สัญญาน้ำมันดิบ WTI ส่งมอบเดือนพ.ย.พุ่งขึ้น 1.14 ดอลลาร์ หรือ 2.3% ปิดที่ 49.83 ดอลลาร์/บาร์เรล
สัญญาน้ำมันดิบเบรนท์ส่งมอบเดือนธ.ค.เพิ่มขึ้น 99 เซนต์ หรือ 2% ปิดที่ 51.86 ดอลลาร์/บาร์เรล
 
สัญญาทองคำตลาดนิวยอร์กปิดลบ เมื่อคืนนี้ (5 ต.ค.) ซึ่งเป็นการปรับตัวลงติดต่อกัน 4 วันทำการ เนื่องจากนักลงทุนลดความต้องการในการถือครองทองคำซึ่งเป็นสินทรัพย์ที่ปลอดภัย หลังจากมีรายงานว่า ดัชนีภาคบริการที่ทำสถิติขยายตัวติดต่อกันยาวนานเป็นเดือนที่ 80
สัญญาทองคำตลาด COMEX (Commodity Exchange) ส่งมอบเดือนธ.ค.ลดลง 1.1 ดอลลาร์ หรือ 0.1% ปิดที่ระดับ 1,268.6 ดอลลาร์/ออนซ์
สัญญาโลหะเงินส่งมอบเดือนธ.ค.ขยับลง 8 เซนต์ หรือ 0.5% ปิดที่ 17.695 ดอลลาร์/ออนซ์
สัญญาพลาตินัมส่งมอบเดือนม.ค.ร่วงลง 13.9 ดอลลาร์ หรือ 1.4% ปิดที่ 976.6 ดอลลาร์/ออนซ์
สัญญาพัลลาเดียมส่งมอบเดือนธ.ค.ดิ่งลง 23.95 ดอลลาร์ หรือ 3.4% ปิดที่ 675.60 ดอลลาร์/ออนซ์
 
สกุลเงินดอลลาร์สหรัฐอ่อนค่าลง เมื่อเทียบกับเงินสกุลยูโรและปอนด์ ในการซื้อขายที่ตลาดนิวยอร์กเมื่อคืนนี้ (5 ต.ค.) หลังจากออโตเมติก ดาต้า โพรเซสซิ่ง อิงค์ (ADP) และมูดี้ส์ อนาลิติกส์ เปิดเผยว่า ภาคเอกชนสหรัฐมีการจ้างงานเพิ่มขึ้นในอัตราต่ำสุดในรอบ 6 เดือน
เงินยูโรแข็งค่าขึ้นเมื่อเทียบดอลลาร์สหรัฐ ที่ระดับ 1.1214 ดอลลาร์สหรัฐ จากระดับ 1.1201 ดอลลาร์สหรัฐ ในขณะที่เงินปอนด์เพิ่มขึ้นที่ระดับ 1.2750 ดอลลาร์สหรัฐ จากระดับ 1.2739 ดอลลาร์สหรัฐ ส่วนเงินดอลลาร์ออสเตรเลียเพิ่มขึ้นแตะระดับ 0.7628 ดอลลาร์สหรัฐ จากระดับ 0.7621 ดอลลาร์สหรัฐ
ดอลลาร์สหรัฐแข็งค่าขึ้นเมื่อเทียบกับเยนที่ระดับ 103.55 เยน จากระดับ 102.82 เยน และลดลงเมื่อเทียบฟรังก์สวิส ที่ระดับ 0.9740 ฟรังก์ จากระดับ 0.9798 ฟรังก์ ในขณะที่ขยับลงเมื่อเทียบดอลลาร์แคนาดาที่ระดับ 1.3165 ดอลลาร์แคนาดา จากระดับ 1.3197 ดอลลาร์แคนาดา